rejauldu/bengali-wikipedia huggingface dataset:
সুরমা ফজলি মধ্য মৌসুমি জাতের আম। (এর অপর নাম চিনি ফজলি) উৎকৃষ্ট জাতের এই আমটি জুন মাসের মাঝামাঝি পাকা শুরু করে ১৫-২০ দিন থাকে। আমটির আকার লম্বাটে। অনেকটা চ্যাপ্টা।   বিবরণ  পোক্ত অবস্থায় সবুজ, পাকলে গাড় হলুদ রং ধারণ করে। খোসা পাতলা ফিনফিনে। ত্বক মসৃণ। খোসা সহজেই উঠে আসে। শাঁস মোলায়েম, রং হলুদ। সুমিষ্ট, রসাল এবং সুগন্ধযুক্ত এই আমের আটিতে কোনো আঁশ নেই। আহারোপযোগী অংশ প্রায় ৭৫%।   ইতিহাস  নাটোরের কুরিয়াপাড়া নামক গ্রামে, নারদ নদের তীরে ১৮০০ খ্রিষ্টাব্দে মোহন লাহীড়ি নামে একজন ব্রাহ্মণ জমিদার বাস করতেন। এই গ্রামের মো. আমজাদ হোসেন সুরমা ফজলী আমের চারা বাগানে রোপণ করেছেন এবং ছড়িয়ে দিয়েছেন। এই আম রাজশাহী এবং চাঁপাইনবাবগঞ্জ অঞ্চলে দেখা গেছে। এখন পর্যন্ত বাণিজ্যিক সফলতা পায়নি। শৌখিন ব্যক্তিদের বাগানে শোভা পাচ্ছে।   আরও দেখুন    ফজলি আম  আলফানসো আম  হাড়িভাঙ্গা আম ল্যাংড়া   তথ্যসূত্র   বিষয়শ্রেণী:আম বিষয়শ্রেণী:বাংলাদেশের ফল বিষয়শ্রেণী:ভারতের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:বাংলার ফল
তিলগঙ্গা ইনস্টিটিউট অফ অপথালমোলজি বা 'টিআইও' (যা পূর্বে 'তিলগঙ্গা চক্ষু কেন্দ্র' নামে পরিচিত ছিল), নেপালের বেসরকারি, অলাভজনক সম্প্রদায়ভিত্তিক সংস্থা ১৯৯৪ খ্রিস্টাব্দে চালু হয়েছিল। নেপাল ও সন্নিহিত অঞ্চলে অন্ধত্ব প্রতিরোধ ও নিয়ন্ত্রণে নেপাল আই প্রোগ্রাম (এনইপি) ১৯৯২ খ্রিস্টাব্দে আনুষ্ঠানিকভাবে গ্রহণ করা হয়। বিশ্ববিশ্রুত চক্ষু বিশেষজ্ঞ ডা. সান্দুক রুইত নেপালের কাঠমান্ডুতে এটি প্রতিষ্ঠা করেন এবং তিনিই সংস্থাটির নির্বাহী পরিচালক।"Nepal’s God of Sight eye doctor to expand work beyond border," Associated Press, retrieved 17 May 2021. বিশ্ব স্বাস্থ্য সংস্থা ২০১৯ খ্রিস্টাব্দে তিলগঙ্গা ইনস্টিটিউট অফ অপথালমোলজিকে তাদের  চক্ষুচিকিৎসাবিজ্ঞানের সহযোগিতা কেন্দ্র হিসাবে মান্যতা দিয়েছে। নেপালে এটি দ্বিতীয় চক্ষুচিকিৎসাবিজ্ঞান সংস্থান এবং প্রথম চক্ষুচিকিৎসাবিজ্ঞানে ডিগ্রি তথা পদবী প্রদানকারী সংস্থান। চক্ষুচিকিৎবিজ্ঞানের অন্যান্য যে যে বিষয়ে পরিষেবা প্রদান করে সেগুলি হল -  কর্নিয়া, ক্যাটারাক্ট তথা ছানির অস্ত্রোপচার এবং আইওএল, গ্লুকোমা, অকুলোপ্লাস্টিক, ল্যাক্রিমাল এবং অকুলার অনকোলজি পরিষেবা, পেডিয়াট্রিক অপথালমোলজি এবং স্ট্র্যাবিসমাস পরিষেবা, ভিট্রিও-রেটিনা, ইউভিয়া, নিউরো চক্ষুবিদ্যা এবং অপটোমেট্রি পরিষেবা ইত্যাদি।   সু্যোগ - সুবিধা  প্রতিষ্ঠানটি যে যে সুযোগ সুবিধা প্রদান করে সেগুলি হল-   চোখের যত্নের জন্য ক্লিনিকাল সুবিধা রোগীদের পরিষেবা প্রদান করে থাকে।  প্রতিষ্ঠানটির শিক্ষা ও প্রশিক্ষণ বিভাগ ফেলোশিপ প্রোগ্রাম, চক্ষুচিকিৎসাবিজ্ঞানে স্নাতকোত্তর আবাসিক কোর্স, অপটোমেট্রির স্নাতকোত্তর, অপটোমেট্রি এবং ভিশন সায়েন্সে স্নাতক, চক্ষুচিকিৎসাবিজ্ঞানে শংসাপত্র এবং স্থানীয় ও আন্তর্জাতিক চিকিৎসা কর্মীদের এবং চক্ষু স্বাস্থ্যকর্মীদের জন্য সংক্ষিপ্ত ব্যবহারিক প্রশিক্ষণ ইত্যাদি পরিচালনা করে।  প্রতিষ্ঠানটি প্রচার অভিযানে আউটরিচ ইউনিটের মাধ্যমে  নেপাল জুড়ে গ্রামীণ জনগোষ্ঠীর জন্য দুটি কমিউনিটি চক্ষু হাসপাতাল, আঠারোটিটি গ্রামীণ কমিউনিটি চক্ষু কেন্দ্র এবং উচ্চ-মাত্রার আউটরিচ মাইক্রোসার্জিক্যাল চক্ষু ক্লিনিক পরিচালনা করে। এছাড়াও সংস্থাটি চীন, বাংলাদেশ, ভুটান, ভারত, কম্বোডিয়া এবং উত্তর কোরিয়াতে নিয়মিত অনুরূপ ব্যবস্থার আয়োজন করে থাকে।  প্রতিষ্ঠানটির ''আই ব্যাঙ্ক'' (মার্কিন যুক্তরাষ্ট্রের বাল্টিমোরের টিস্যু ব্যাঙ্কস ইন্টারন্যাশনাল এবং লায়ন্স ইন্টারন্যাশনালের যৌথ সহযোগিতায় দেশের প্রথম আই ব্যাঙ্ক) যা কর্নিয়া প্রতিস্থাপনের অস্ত্রোপচারের সময় কর্নিয়া প্রদানের জন্য কর্নিয়া সংগ্রহের কার্যক্রম পরিচালনা করে এবং চক্ষুদানের জন্য জন্য সচেতনতামূলক কর্মসূচি গ্রহণ করে থাকে।  ছানি অস্ত্রোপচারে ব্যবহারের জন্য উঁচ্চ মানের সুলভ মূল্যের ইন্ট্রাওকুলার লেন্স (IOL) উৎপাদন করে থাকে  চোখের যত্নের উন্নয়নের জন্য টিআইও ক্রমাগত গবেষণা কার্যক্রমে নিজেকে জড়িত করেছে।   তথ্যসূত্র    বহিঃসংযোগ      "The Tilganga Institute of Ophthalmology in Nepal"  Newar, Naresh. "An eye for an eye". Nepali Times. Issue 188 (19–25 March 2004)  বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৪-এ নেপালে প্রতিষ্ঠিত বিষয়শ্রেণী:নেপালের হাসপাতাল বিষয়শ্রেণী:নেপালের মেডিকেল কলেজ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
দ্য ফেড, ফেড অথবা ফেডস বলতে যা বোঝানো হতে পারে:   ব্যক্তি   ফেডস, বেশ কয়েকটি দেশের পুলিশ অফিসারের ব্যাঙ্গার্থে বলা হয়।   ব্যক্তিবর্গ   আন্দ্রে এ. ফেডোরভ (১৯০৮–১৯৮৭), সোভিয়েত রাশিয়ান জীববিজ্ঞানী।   জন ফেডোরোভিচ (জন্ম ১৯৫৮), আমেরিকান আন্তর্জাতিক দাবা গ্র্যান্ডমাস্টার যাকে "দ্য ফেড" নামেও ডাকা হয়।  রজার ফেদেরার (জন্ম ১৯৮১), সুইস টেনিস খেলোয়াড় যাকে কখনও কখনও "ফেড" নামেও ডাকা হয়।   স্থান   ফোর্ট এডওয়ার্ড স্টেশন (অ্যামট্র্যাক কোড ফেড), নিউ ইয়র্ক, মার্কিন যুক্তরাষ্ট্র।   ফেডস জেড হুবেই, এইচ ডেড এন প্লেস, তাইওয়ান; একটি শপিংমল।   শিল্পকলা, বিনোদন, মিডিয়া   ফেড (অ্যালবাম), আমেরিকান সঙ্গীতশিল্পী লিয়াম হেইসের ২০০২ সালের একটি অ্যালবাম।  "ফেড" (গান), লিয়াম হেইসের একটি গান, ২০০২ সালের একই নামের অ্যালবাম ফেড (অ্যালবাম) এর টাইটেল ট্র্যাক।   ফেডস (চলচ্চিত্র), ১৯৮৮ সালের একটি মার্কিন কপ-কমেডি চলচ্চিত্র।   টেলিভিশন   "ফেড" (আইন ও শৃঙ্খলা), টেলিভিশন সিরিজ ল অ্যান্ড অর্ডারের একটি পর্ব  ফেডস (টিভি সিরিজ), ১৯৯৭ সালের একটি মার্কিন আইনি টিভি নাটক  দ্য ফেডস (মিনিসিরিজ), ১৯৯০-এর দশকের একটি অস্ট্রেলিয়ান টিভি অনুষ্ঠান  দ্য রুকি: ফেডস, ২০২২ সালের একটি মার্কিন টিভি অনুষ্ঠান   কম্পিউটিং, ইলেকট্রনিক্স, সফটওয়্যার   .fed.us, মার্কিন যুক্তরাষ্ট্রের ফেডারেল সরকারি প্রতিষ্ঠানের জন্য একটি ডোমেইন নাম  ফ্রন্ট-এন্ড ওয়েব ডেভেলপমেন্ট  ফিল্ড-এমিশন ডিসপ্লে, এক ধরণের ফ্ল্যাট-প্যানেল ডিসপ্লে   খেলাধুলা   ফেড কাপ, একটি মহিলাদের টেনিস টুর্নামেন্ট  লিভারপুল ফেডস ডব্লিউ.এফ.সি., লিভারপুলের মার্সিসাইড, ইংল্যান্ড, যুক্তরাজ্যের একটি মহিলা ফুটবল দল  ব্রুকলিন ফেডস, ব্রুকলিন, নিউ ইয়র্ক সিটি, নিউ ইয়র্ক স্টেট, মার্কিন যুক্তরাষ্ট্রে অবস্থিত ১৯১০-এর দশকের একটি বেসবল দল  ফেডারেলসবার্গ ফেডস, ১৯৪৯ সালের ফেডারেলসবার্গ, মেরিল্যান্ড, মার্কিন যুক্তরাষ্ট্রে অবস্থিত একটি বেসবল দল   গোষ্ঠী, সংস্থা, কোম্পানি   ফেডারেশন  ফেডারেল সরকার (ফেড)  মার্কিন যুক্তরাষ্ট্রের ফেডারেল সরকার, মার্কিন যুক্তরাষ্ট্রের জাতীয় সরকারের শাখা  ফেডারেল রিজার্ভ ("দ্য ফেড"), মার্কিন যুক্তরাষ্ট্রের কেন্দ্রীয় ব্যাংকিং ব্যবস্থা, অথবা এর আঞ্চলিক ব্যাংকগুলির মধ্যে একটি (যেমন, "বোস্টন ফেড")  ফেড (সংবাদপত্র), কলম্বিয়া বিশ্ববিদ্যালয়ে প্রকাশিত একটি ছাত্র সংবাদপত্র  ছাত্র ফেডারেশন, ওয়াটারলু বিশ্ববিদ্যালয়, ওয়াটারলু, অন্টারিও, কানাডা; ডাকনাম "ফেডস"  সাউথ ওয়েলস মাইনার্স ফেডারেশন, একটি ওয়েলশ ট্রেড ইউনিয়ন, ডাকনাম "ফেড"   অন্যান্য ব্যবহার   ফিডিং (খাওয়ানো)   FED (ক্যামেরা), একটি সোভিয়েত রেঞ্জফাইন্ডার ক্যামেরা।
থাম্ব|300x300পিক্সেল| টেকনাফ সমুদ্র সৈকত টেকনাফ সমুদ্র সৈকত কক্সবাজার সমুদ্র সৈকতের একটি অংশ, কক্সবাজার জেলার টেকনাফ উপজেলায় অবস্থিত। টেকনাফ সমুদ্র সৈকত টেকনাফ উপদ্বীপ ম্যানগ্রোভ অঞ্চল দ্বারা বেষ্টিত। এই সৈকতটি বিভিন্ন ভাগে বিভক্ত। উল্লেখযোগ্য ভাগগুলো হলো - শ্যামলাপুর সৈকত (বাহারছড়া  সৈকত), শিলাখালী সৈকত, হাজামপাড়া সৈকত।   অবস্থান  টেকনাফ সমুদ্র সৈকত বাংলাদেশের কক্সবাজার জেলার টেকনাফ উপজেলায় অবস্থিত। কক্সবাজার জেলা সদর থেকে ৮৬ কিলোমিটার দক্ষিণে টেকনাফ শহর অবস্থিত। টেকনাফ শহর থেকে দক্ষিণ দিকে আরও প্রায় ৫ কিলোমিটার দূরত্বে টেকনাফ সমুদ্র সৈকত অবস্থিত।   প্রাকৃতিক নৈসর্গ টেকনাফ সমুদ্র সৈকতে জেলেদের মাছ ধরার বাহারি রঙের নৌকা দেখতে পাওয়া যায়। এই সৈকতের নিকটে ঘন ঝাউবন এবং উত্তর দিকে তৈঙ্গা পাহাড় অবস্থিত। এই সৈকতের পানি অধিক পরিষ্কার ও সৈকতে নির্জন পরিবেশ বিরাজমান।   চিত্রমালা   আরও দেখুন  বাংলাদেশের সমুদ্র সৈকতের তালিকা সমুদ্র সৈকতের তালিকা   তথ্যসূত্র   বিষয়শ্রেণী:বাংলাদেশের সমুদ্র সৈকত বিষয়শ্রেণী:কক্সবাজার জেলার দর্শনীয় স্থান বিষয়শ্রেণী:টেকনাফ উপজেলা বিষয়শ্রেণী:কক্সবাজারের সমুদ্র সৈকত
মনিকো ফার্মা লিমিটেড বাংলাদেশের ঔষধ প্রস্তুতকারক কোম্পানি। বর্তমানে বাংলাদেশের প্রায় সকল অঞ্চলেই এ প্রতিষ্ঠানটির উৎপাদিত পণ্য সরবরাহ হয়। ২০২০ সালে মানহীন ঔষধ উৎপাদনের অভিযোগে প্রতিষ্ঠানটির ঔষধ উৎপাদন ও বিতরণের অনুমতিপত্র সাময়িকভাবে বাতিল করা হয়।   ইতিহাস ও বিবরণ  এটি  ১৯৮৬ সালে প্রতিষ্ঠিত হয় এবং তখন থেকে নিম্নলিখিত সেক্টরে বৈচিত্র্যবদ্ধ হয়েছে:   ফার্মাসিউটিক্যাল সেক্টর এর সহায়ক সংস্থা মনিকো ফার্মার মাধ্যমে  আইটি ডিভিশন ফাইন্ডারের মাধ্যমে যানবাহন ট্র্যাকিং এবং অবস্থান-ভিত্তিক পরিষেবাগুলি  রিয়েল এস্টেট বিভাগের মাধ্যমে রিয়েল এস্টেট সেক্টর  তার সহায়ক সংস্থা মনিকো এগ্রো ফার্ম লিমিটেডের মাধ্যমে কৃষি খাত ২০১২ সালে পরিবেশ ছাড়পত্র না থাকায় প্রতিষ্ঠানটিকে পরিবেশ অধিদপ্তর ৳ ৯,০০,০০০/- জরিমানা করেছে।  ২০২০ সালে মানহীন ঔষধ উৎপাদনের অভিযোগে প্রতিষ্ঠানটির ঔষধ উৎপাদন ও বিতরণের অনুমতিপত্র সাময়িকভাবে বাতিল করা হয়।   আরও দেখুন    তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:বাংলাদেশের ঔষধ প্রস্তুতকারক কোম্পানি বিষয়শ্রেণী:১৯৮৬-এ প্রতিষ্ঠিত ঔষধ প্রস্তুতকারক কোম্পানি
মালাবার মাথি তরকারি (মাছের তরকারি নামেও পরিচিত) হল একটি ভারতীয় এবং গোয়ানীজ খাবার। এটি নারকেল দুধ এবং লঙ্কা, ধনিয়া এবং সরিষার বীজে ভরা একটি সুস্বাদু, ক্রিমযুক্ত মাছের তরকারি। এটিতে ওকড়া বা পেঁয়াজের মতো বিভিন্ন শাকসব্জির সাথে কেরালা-শৈলীর তরকারিতে আধা-স্টুইড সার্ডিন থাকে। এটি সাধারণত ভাত, নান, রুটি বা ট্যাপিওকার সাথে পরিবেশন করা হয়। কেরালা, গোয়া এবং শ্রীলঙ্কায় এই খাবারটি সর্বাধিক জনপ্রিয়, যেখানে ভাত এবং মাছ প্রধান খাবার। অন্যান্য বৈচিত্রের মধ্যে তেঁতুলের রস বা নারকেল দুধ যুক্ত করে পরিবেশন করা হয়। স্বাস্থ্যকর হওয়ার পাশাপাশি, এই মাছের তরকারিটি সুস্বাদু ঝোলসহ আনন্দদায়ক স্বাদে পূর্ণ। ইতিহাস এই আধুনিক খাবারের উৎপত্তি তামিলনাড়ু এবং কেরালায় পাওয়া যায়।   প্রস্তুতি  thumb|কেরালার মশলাদার মাছের তরকারি  thumb|তেঁতুল অন্ধ্র মাছের তরকারি   শ্রীলঙ্কা এবং অন্যান্য দেশেও মাছের তরকারি খাওয়া হয়।   পদটি উপভোক্তাদের ক্রয়ের জন্য ক্যান এবং নমনীয় পাউচে ব্যাপকভাবে উত্পাদিত, প্রক্রিয়াজাত এবং প্যাকেটজাত করা হয়।  আরও দেখুন মাছের ঝোল মাছের মাথার তরকারি কেরালার রন্ধনশৈলী ভারতীয় রান্না মালয়েশিয়ার রান্না সিঙ্গাপুরের রান্না  তথ্যসূত্র  গ্রন্থপঞ্জী    আরও পড়ুন   (Cooking with fish and curry.)  বহিঃসংযোগ   www.newkerala.com: Sardine Curry Recipe  pachakam.com: Matthi Curry Recipe with Coconut   বিষয়শ্রেণী:ভারতীয় রন্ধনশৈলী
দ্য ইন্টারভিউ (ইংরেজি: The Interview, বাংলা অনুবাদ: সাক্ষাৎকার) ২০১৪ সালে মুক্তিপ্রাপ্ত একটি রাজনৈতিক কমেডি নির্ভর মার্কিন চলচ্চিত্র। সেথ রজেন এবং ইভাব গোল্ডবার্গের এটি দ্বিতীয় যৌথ পরিচালনা। এর আগে এই পরিচালকদ্বয়, দিস ইজ দ্যা এন্ড চলচ্চিত্রটি পরিচালনা করে। রজেন, গোল্ডবার্গ এবং স্টার্লিংয়ের কাহিনীর ভিত্তিতে চিত্রনাট্য রুচনা করেছেন ড্যান স্টার্লিং। চলচ্চিত্রের কাহিনীতে দেখা যাবে অভিনেতা রজেন এবং জেমস ফ্রাংকো দুজন সাংবাদিক যারা উত্তর কোরিয়ার প্রেসিডেন্ট কিম জং উন এর সাক্ষাৎকার নিতে গিয়ে হত্যা করার নির্দেশনা পায়। ২০১৪ সালের জুন মাসে উত্তর কোরিয়া হুমকি দেয় যদি চলচ্চিত্রটির পরিবেশক কলাম্বিয়া পিকচার্স ম্যুভিটিকে মুক্তি দেয় তবে আমেরিকার বিরুদ্ধে ক্ষমাহীন পদক্ষেপ গ্রহণ করা হবে। কিম জন উন এর ভূমিকায় অভিনয় করেছেন অভিনেতা র‍্যান্ডাল পার্ক। কলাম্বিয়া চলচ্চিত্রটির মুক্তির তারিখ ১০ অক্টোবর থেকে বাড়িয়ে ২৫ ডিসেম্বর করে। চলচ্চিত্রটির ব্যাপক পরিমার্জন ঘটিয়ে তারা উত্তর কোরিয়ার কাছে গ্রহণযোগ্য করে তোলার চেষ্টা করে। চলচ্চিত্রটি নিয়ে মিডিয়া জগতে ব্যাপক আলোচনার সৃষ্টি হয়। তবে মুক্তির পর এটি চলচ্চিত্র বোদ্ধাদের কাছ থেকে মিশ্র প্রতিক্রিয়া পেয়েছে। ৪৪ মিলিয়ন ডলারের ১১২ মিনিটের চলচ্চিত্রটি ১১ ডিসেম্বর লস এঞ্জেলসে উদ্বোধন করার পর ২৪ ডিসেম্বর উত্তর আমেরিকায় মুক্তি দেয়া হয়।  অভিনয়ে প্রধান চরিত্র  জেমস ফ্রাংকো  সেথ রজেন  লিজ্জি ক্যাপলান  র‍্যান্ডাল পার্ক - কিম জন উন এর চরিত্রে  ডায়ানা ব্যাং - শুক  টিমোথি সাইমন  এন্ড্রু হম  চার্লস চুন - জেনারেল জং  ক্যামিও (অতিথি চরিত্র)  এমিনেম - নিজ চরিত্রে  রব লুই - নিজ চরিত্রে  বিল মাহের - নিজ চরিত্রে  সেথ মায়ার্স - নিজ চরিত্রে  জোসেফ গর্ডন - নিজ চরিত্রে  বেন স্ক্রুয়ার্টজ  তথ্যসূত্র  বহিঃসংযোগ            বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের হাস্যরসাত্মক চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন তিক্ত হাস্যরসাত্মক চলচ্চিত্র বিষয়শ্রেণী:মার্কিন রাজনৈতিক হাস্যরসাত্মক চলচ্চিত্র বিষয়শ্রেণী:মার্কিন বিদ্রূপাত্মক চলচ্চিত্র বিষয়শ্রেণী:কলম্বিয়া পিকচার্সের চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:কোরীয় ভাষার চলচ্চিত্র বিষয়শ্রেণী:গুপ্তহত্যা সম্পর্কে চলচ্চিত্র বিষয়শ্রেণী:ইভান গোল্ডবার্গ পরিচালিত চলচ্চিত্র বিষয়শ্রেণী:সেথ রজেন পরিচালিত চলচ্চিত্র বিষয়শ্রেণী:চীনের পটভূমিতে চলচ্চিত্র বিষয়শ্রেণী:বিবাচনকৃত চলচ্চিত্র বিষয়শ্রেণী:ভ্যানকুভারে ধারণকৃত চলচ্চিত্র বিষয়শ্রেণী:ম্যানহাটনের পটভূমিতে চলচ্চিত্র বিষয়শ্রেণী:২০১৪-এর পটভূমিতে চলচ্চিত্র বিষয়শ্রেণী:দক্ষিণ কোরিয়ার পটভূমিতে চলচ্চিত্র বিষয়শ্রেণী:২০১০-এর দশকের কোরীয় ভাষার চলচ্চিত্র বিষয়শ্রেণী:মার্কিন যুক্তরাষ্ট্রে চলচ্চিত্র বিতর্ক বিষয়শ্রেণী:২০১০-এর দশকের বিদ্রুপাত্মক চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:ভার্জিনিয়ার পটভূমিতে চলচ্চিত্র বিষয়শ্রেণী:নেভাডার পটভূমিতে চলচ্চিত্র বিষয়শ্রেণী:চলচ্চিত্র বিতর্ক বিষয়শ্রেণী:আত্ম-বিবাচন বিষয়শ্রেণী:রাজনৈতিকভাবে বিতর্কিত বিষয় বিষয়শ্রেণী:যুক্তরাষ্ট্রের রাজনৈতিক বিতর্ক বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১৪-এর বিতর্ক বিষয়শ্রেণী:মার্কিন রাজনৈতিক বিদ্রুপাত্মক চলচ্চিত্র বিষয়শ্রেণী:মত প্রকাশের স্বাধীনতা সম্পর্কিত ঘটনা বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
মিথিলা বা তিরহুত বা তিরাভুক্তি হল ভারতীয় উপমহাদেশে অবস্থিত ভৌগোলিক ও সাংস্কৃতিক অঞ্চল। এটি ভারতের বিহারের কিছু অংশ এবং নেপালের পূর্ব তরাইয়ের পার্শ্ববর্তী জেলা নিয়ে গঠিত। স্থানীয় ভাষাটি মৈথিলী নামে পরিচিত এবং এর ভাষাভাষীদের মৈথিল বলা হয়। মিথিলা অঞ্চলের বেশিরভাগ অংশই আধুনিক ভারতের মধ্যে পড়ে, বিশেষ করে বিহার রাজ্যে। মিথিলা উত্তরে হিমালয় এবং দক্ষিণে, পশ্চিমে এবং পূর্বে যথাক্রমে গঙ্গা, গণ্ডকী ও মহানন্দা নদী দ্বারা বেষ্টিত।  এটি নেপালের দক্ষিণ-পূর্ব তরাই পর্যন্ত বিস্তৃত। এই অঞ্চলটিকে তিরাভুক্তি নামেও ডাকা হত, তিরহুতের প্রাচীন নাম।Yadav, Yogendra P. date missing. Reading Asia: New Research in Asian Studies; Frans Hüsken, Dick van der Meij; Chapter 12 – The Maithili Language at page 240  প্রাচীন ইতিহাস  তথ্যসূত্র  বিষয়শ্রেণী:মিথিলা বিষয়শ্রেণী:মিথিলার সংস্কৃতি বিষয়শ্রেণী:বিহারের ইতিহাস বিষয়শ্রেণী:বিহারের অঞ্চল বিষয়শ্রেণী:নেপালের ইতিহাস বিষয়শ্রেণী:নেপালের ক্ষেত্র বিষয়শ্রেণী:রামায়ণে রাজ্য বিষয়শ্রেণী:মধেশ প্রদেশ
১৯৭৩ গ্রেগরীয় বর্ষপঞ্জির একটি সাধারণ বছর। ঘটনাবলী জানুয়ারি  ২০ জানুয়ারি - মার্কিন প্রেসিডেন্ট রিচার্ড নিক্সনের তার দ্বিতীয় মেয়াদের জন্য নির্বাচিত হন।  ২১ জানুয়ারি - ডেনমার্ক কমিউনিস্ট লীগ সংগঠিত হয়। মার্চ  ২৯ মার্চ - মার্কিন সৈন্য ভিয়েতনাম ত্যাগ করে। সেপ্টেম্বর  ১১ সেপ্টেম্বর - চিলির নির্বাচিত সরকারের প্রধান ও প্রগতিশীল দেশনায়ক সালভেদর আলেন্দেকে হত্যা করে প্রতিবিপ্লবীরা ক্ষমতা দখল করে।   জন্ম  জানুয়ারি-মার্চ  এপ্রিল-জুন  ২৪ এপ্রিল - শচীন টেন্ডুলকার, ভারতীয় ক্রিকেটার।  জুলাই-সেপ্টেম্বর  ৬ আগস্ট - ভেরা ফারমিগা, মার্কিন অভিনেত্রী, চলচ্চিত্র পরিচালক, ও প্রযোজক।  অক্টোবর-ডিসেম্বর  ১০ অক্টোবর - বিকাশ ধোরাসু, ফরাসী ফুটবলার।   মৃত্যু   ২৫ নভেম্বর - লরেন্স হার্ভি, লিথুয়ানীয় ব্রিটিশ অভিনেতা। (জ. ১৯২৮)  ১৮ ডিসেম্বর - কমরেড মুজফ্‌ফর আহমদ, ভারতের কমিউনিস্ট পার্টির নেতা। (জ. ১৮৮৯)  তথ্যসূত্র
আনোয়ার খান মডার্ন ইউনিভার্সিটি বাংলাদেশের একটি বেসরকারি বিশ্ববিদ্যালয়। আনোয়ার হোসাইন খান ২০১৬ সালে ঢাকার উত্তরায় বিশ্ববিদ্যালয়টি প্রতিষ্ঠা করেন।   উপাচার্যগণ  নিম্নোক্ত ব্যক্তিবর্গ আনোয়ার খান মডার্ন ইউনিভার্সিটির উপাচার্য হিসেবে দায়িত্ব পালন করেন:   আবুল হাশেম   অনুষদ ও বিষয়সমূহ  আনোয়ার খান মডার্ন ইউনিভার্সিটিতে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:   প্রকৌশল ও প্রযুক্তি অনুষদ   বিদ্যুৎ কৌশল  কম্পিউটার বিজ্ঞান কৌশল  বস্ত্র প্রকৌশল  যন্ত্রপ্রকৌশল  পুরকৌশল   ব্যবসায় প্রশাসন অনুষদ   বিবিএ  এমবিএ   আরও দেখুন   সরকারি বিশ্ববিদ্যালয়  বেসরকারি বিশ্ববিদ্যালয়   তথ্যসূত্র    বহিঃসংযোগ   বাংলাদেশ বিশ্ববিদ্যালয় মঞ্জুরী কমিশনের ওয়েবসাইট  বিষয়শ্রেণী:২০১৬-এ বাংলাদেশে প্রতিষ্ঠিত বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:ঢাকা জেলার বিশ্ববিদ্যালয়
হোসে ভানসিনো গাবিতো (, ; ৫ জুলাই ১৮৯৩ – ২৯ জুন ১৯৭৭; হোসে ভানসিনো নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেছিলেন।  ভানসিনো ১৯১৪ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৭ সাল পর্যন্ত তিনি সর্বমোট ৩৭ ম্যাচে অংশগ্রহণ করেছিলেন। তিনি উরুগুয়ের হয়ে  সর্বমোট ছয়টি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২২, ১৯২৬ এবং ১৯২৭) অংশগ্রহণ করেছিলেন, যার মধ্যে ৯১৬, ১৯১৭ এবং ১৯২৬ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।  আন্তর্জাতিক ফুটবল ভানসিনো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।  ব্যক্তিগত জীবন হোসে ভানসিনো গাবিতো ১৮৯৩ সালের ৫ই জুলাই তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭৭ সালের ২৯শে জুন তারিখে, উরুগুয়ের মোন্তেভিদেওতে ৮৩ বছর বয়সে  তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল উরুগুয়ে  ১৯১৪  ১  ০ ১৯১৫  ২  ০ ১৯১৬  ২  ০ ১৯১৭  ৬  ০ ১৯১৮  ৫  ০ ১৯১৯  ৭  ০ ১৯২২  ৪  ০ ১৯২৩  ১  ০ ১৯২৬  ৪  ০ ১৯২৭  ৫  ০ সর্বমোট  ৩৭  ০  তথ্যসূত্র  বহিঃসংযোগ        বিষয়শ্রেণী:১৮৯৩-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কোপা আমেরিকা বিজয়ী খেলোয়াড়
ডি. রাজা রেড্ডি হলেন একজন ভারতীয় স্নায়ুশল্যচিকিৎসক, ১৮ নভেম্বর ১৯৩৮ সালে অন্ধ্র প্রদেশের নিজামাবাদ জেলার জঙ্গমপল্লী গ্রামে জন্মগ্রহণ করেন। তিনি হায়দ্রাবাদের গান্ধী মেডিকেল কলেজ থেকে স্নাতক হন এবং রয়্যাল কলেজ অফ সার্জনস (এফআরসিএস) এবং রয়্যাল অস্ট্রেলিয়ান কলেজ অফ সার্জনস (এফআরএসিএস) এর ফেলো হন।  তিনি নিজাম ইনস্টিটিউট মেডিকেল সায়েন্সেস (এনআইএমএস) এর একজন পরিচালক হিসাবে দায়িত্ব পালন করেছেন এবং বর্তমানে হায়দ্রাবাদের অ্যাপোলো হাসপাতালের একজন সিনিয়র পরামর্শক।  ২০১০ সালে তিনি এন্ডেমিক স্কেলেটাল ফ্লুরোসিস বইটির সহ-রচনা করেন, যা ভারতে এন্ডেমিক ফ্লুরোসিসের সমস্যা পরীক্ষা করে।   তিনি একজন সংখ্যাতত্ত্ববিদ এবং দাক্ষিণাত্যের মুদ্রার কর্তৃপক্ষও। তিনি প্রাচীন মুদ্রার উপর ৯টি বই এবং সংখ্যাতত্ত্বের উপর ২৫টিরও বেশি নিবন্ধ লিখেছেন। তিনি ডেকান আর্কিওলজিক্যাল অ্যান্ড কালচারাল রিসার্চ ইনস্টিটিউট (ডিএসিআরআই) এর প্রতিষ্ঠাতা সদস্য। তিনি মাদ্রাজ নিউরো ট্রাস্টের আজীবন সম্মাননা পুরস্কারেরও প্রাপক।    তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় স্নায়ু শল্যচিকিৎসক বিষয়শ্রেণী:অন্ধ্রপ্রদেশের চিকিৎসক বিষয়শ্রেণী:ইংল্যান্ডের রয়্যাল কলেজ অফ সার্জনের সভ্য বিষয়শ্রেণী:রয়্যাল অস্ট্রেলেশিয়ান কলেজ অফ সার্জনের সভ্য বিষয়শ্রেণী:নিজামাবাদ জেলার ব্যক্তি বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:২০শ শতাব্দীর ভারতীয় চিকিৎসক
জিন্নাত হোসেন হলেন একজন বাংলাদেশী চিত্রসম্পাদক। তিনি দুইবার বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক হিসেবে সত্য মিথ্যা (১৯৯০) এবং কমান্ডার (১৯৯৪) সালের চলচ্চিত্রের জন্য জাতীয় পুরস্কার জিতে নেন।  নির্বাচিত চলচ্চিত্রসমূহ  পুরস্কার ও মনোনয়ন জাতীয় চলচ্চিত্র পুরস্কার  বছর  পুরস্কার   বিভাগ  চলচ্চিত্র  ফলাফল ১৯৯০  জাতীয় চলচ্চিত্র পুরস্কার  শ্রেষ্ঠ চিত্রসম্পাদক  সত্য মিথ্যা  ১৯৯৪  জাতীয় চলচ্চিত্র পুরস্কার  শ্রেষ্ঠ চিত্রসম্পাদক  কমান্ডার   তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:বাংলাদেশী চিত্রসম্পাদক বিষয়শ্রেণী:শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী সম্পাদক
thumb|right|মেডিসিন অনুষদ , ইউনিভার্সিটি অব ইন্দোনেশিয়া জাকার্তা হল ইন্দোনেশিয়া এর প্রধান শহর ও প্রধান শিক্ষা কেন্দ্র।এই শহরে দেশের বহু নামি বিদ্যালয়, উচ্চ বিদ্যালয় ও বিশ্ববিদ্যালয় রয়েছে।শহরটি দেশের উচ্চ শিক্ষার পীঠস্থান।শহরটিতে বহু গবেষণাগার ও আধুনিক প্রযুক্তির প্রতিষ্ঠান রয়েছে। শিক্ষা ক্ষেত্র জাকার্তা অনেকগুলো বিশ্ববিদ্যালয়ের কেন্দ্রস্থল,তার মধ্যে ইউনিভার্সিটি অব জাকার্তা জাকার্তায় অবস্থিত সর্ববৃহৎ এবং পুরাতন তৃতীয় পর্যায়ের শিক্ষা প্রতিষ্ঠান । এটি একটি গণ প্রতিষ্ঠান যার ক্যাম্পাস রয়েছে সালেম্বা (কেন্দ্রীয় জাকার্তা) এবং দিপকে,যা জাকার্তার দক্ষিণে অবস্থিত।  ইউনিভার্সিটি অব ইন্দোনেশিয়া ছাড়াও, জাকার্তায় আরো আলাদা তিনটি গণ বিশ্ববিদ্যালয় রয়েছে,এগুলো হলঃ শরিফ হিদায়াতউল্লাহ স্টেট ইসলামিক ইউনিভার্সিটি জাকার্তা, স্টেট ইউনিভার্সিটি অব জাকার্তা(ইউএনজে) এবং ইউনিভার্সিটি অব পেমবানগুনান ন্যাশনাল "ভেটেরান" জাকার্তা( ইউপিএন "ভেটেরান" জাকার্তা)। জাকার্তায় অবস্থিত কিছু বেসরকারি বিশ্ববিদ্যালয়ের মধ্যে রয়েছে ট্রিসাকতি ইউনিভার্সিটি, মারকু ভুয়ানা ইউনিভার্সিটি, তারুময়ানাগারা ইউনিভার্সিটি, আমা জায়া ইউনিভার্সিটি, পেলিটা হারাপান ইউনিভার্সিটি, বিনা নুসানতারা ইউনিভার্সিটি, প্যানকেসিলা ইউনিভার্সিটি।  স্টোভিয়া(STOVIA, School tot Opleiding van Indische Artsen) ছিল জাকার্তায় অবস্থিত সর্বপ্রথম উচ্চ মাধ্যমিক বিদ্যালয় যা ১৮৫১ সালে প্রতিষ্ঠিত হয়। বৃহৎ শহর এবং রাজধানী হওয়ার কারণে, ইন্দোনেশিয়ার বিভিন্ন অঞ্চল থেকে আসা ছাত্রছাত্রীদের জন্য জাকার্তা বাসস্থানের ব্যবস্থা করে। তাদের মধ্যে অনেকেই হলগুলোতে অথবা বাড়িতে বসবাস করে। মৌলিক শিক্ষার জন্য, বিভিন্ন ধরনের প্রাথমিক এবং মাধ্যমিক স্কুল রয়েছে যা পাবলিক("জাতীয়"), প্রাইভেট("জাতীয় এবং দোভাষী জাতীয় সংযুক্ত") এবং আন্তর্জাতিক স্কুলগুলোকে একত্রে বেঁধেছে। ইন্দোনেশিয়ায় অবস্থিত প্রধান চারটি আন্তর্জাতিক বিদ্যালয়ের মধ্যে রয়েছে গান্ধী মেমোরিয়াল ইন্টারন্যাশনাল স্কুল, IPEKA ইন্টারন্যাশনাল খ্রিষ্টীয়ান স্কুল, জাকার্তা ইন্টারন্যাশনাল স্কুল এবং দ্যা ব্রিটিশ ইন্টারন্যাশনাল স্কুল,জাকার্তা(BIS)। অন্যান্য আন্তর্জাতিক স্কুলগুলোর মধ্যে রয়েছে জাকার্তা ইন্টারন্যাশনাল কোরিয়ান স্কুল, বিনা বাংসা স্কুল, জাকার্তা ইন্টারন্যাশনাল মাল্টিকালাচারাল স্কুল, Australian International School, নিউজিল্যান্ড ইন্টারন্যাশনাল স্কুল, সিঙ্গাপুর ইন্টারন্যাশনাল স্কুল, এবং সেকোলাহ পেলিটা হারাপান.  শিক্ষা কেন্দ্র বিশ্ববিদ্যালয় ১) সরিফ হিদায়াতউল্লাহ স্টেট ইসলামিক ইউনিভার্সিটি জাকার্তা,  ২)স্টেট ইউনিভার্সিটি অব জাকার্তা(ইউএনজে)  ৩)ইউনিভার্সিটি অব পেমবানগুনান ন্যাশনাল "ভেটেরান" জাকার্তা( ইউপিএন "ভেটেরান" জাকার্তা)।  জাকার্তায় অবস্থিত কিছু বেসরকারি বিশ্ববিদ্যালয়ের  ও রয়েছে আন্তর্জাতিক বিদ্যালয়  গান্ধী মেমোরিয়াল ইন্টারন্যাশনাল স্কুল,   আইপিইকেএ ইন্টারন্যাশনাল খ্রিষ্টীয়ান স্কুল,   জাকার্তা ইন্টারন্যাশনাল স্কুল   দ্য ব্রিটিশ ইন্টারন্যাশনাল স্কুল, জাকার্তা (বিআইএস)।  অন্যান্য   জাকার্তা ইন্টারন্যাশনাল কোরিয়ান স্কুল,  বিনা বাংসা স্কুল,  জাকার্তা ইন্টারন্যাশনাল মাল্টিকালাচারাল স্কুল,   অস্ট্রেলিয়ান ইন্টারন্যাশনাল স্কুল,  নিউজিল্যান্ড ইন্টারন্যাশনাল স্কুল,  সিঙ্গাপুর ইন্টারন্যাশনাল স্কুল  সেকোলাহ পেলিটা হারাপান  তথ্যসূত্র  বিষয়শ্রেণী:জাকার্তা
কিশোরগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৪নং আসন।  সীমানা কিশোরগঞ্জ-৩ আসনটি কিশোরগঞ্জ জেলার তাড়াইল উপজেলা ও করিমগঞ্জ উপজেলা নিয়ে গঠিত।   নির্বাচিত সাংসদ  নির্বাচনসদস্য দল১৯৮৬ফজলুর রহমানবাংলাদেশ আওয়ামী লীগ১৯৮৮আলমগীর হোসেনজাতীয় পার্টি১৯৯১আতাউর রহমান খানবাংলাদেশ জাতীয়তাবাদী দলফেব্রুয়ারি ১৯৯৬মাসুদ হিলালীবাংলাদেশ জাতীয়তাবাদী দলজুন ১৯৯৬সৈয়দ আশরাফুল ইসলামবাংলাদেশ আওয়ামী লীগ২০০১সৈয়দ আশরাফুল ইসলামবাংলাদেশ আওয়ামী লীগ২০০৮মুজিবুল হক চুন্নুজাতীয় পার্টি(এরশাদ)২০১৪মুজিবুল হক চুন্নুজাতীয় পার্টি( এরশাদ)২০১৮মুজিবুল হক চুন্নুজাতীয় পার্টি(এরশাদ)২০২৪মুজিবুল হক চুন্নুজাতীয় পার্টি (এরশাদ)   নির্বাচনী ফলাফল   ২০১৪           ২০০৮  ২০০১  জুন ১৯৯৬  টীকা  বহিঃসংযোগ  প্রথম আলোতে কিশোরগঞ্জ-৩  বিষয়শ্রেণী:কিশোরগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত